ai4bharat/Pralekha huggingface dataset:
कार्मिक, लोक शिकायत एवं पेंशन मंत्रालय
29 अक्टूबर से 03 नवम्बर तक सतर्कता जागरूकता सप्ताह मनाया जाएगा
इस वर्ष का विषय है ‘भ्रष्टचार मिटाओ-नया भारत बनाओ’
केन्द्रीय सतर्कता आयोग  प्रत्येक वर्ष सरदार बल्लभ भाई पटेल के जन्मदिन  वाले सप्ताह में सतर्कता जागरूकता सप्ताह मनाता है। इस वर्ष 29 अक्टूबर से 03 नवम्बर तक सतर्कता जागरूकता सप्ताह मनाया जाएगा। इस वर्ष का विषय है ‘भ्रष्टचार मिटाओ-नया भारत बनाओ।’
केन्द्रीय सतर्कता आयोग सतर्कता जागरूकता सप्ताह में भ्रष्टाचार के विरूद्ध लड़ाई में सामूहिक रूप से भाग लेने के लिए हितधारकों को प्रेरित करता है। सतर्कता जागरूकता सप्ताह का उद्देश्य भ्रष्टाचार से होने वाले नुकसान के बारे में जन जागरूकता पैदा करना है।
आयोग ने सभी केन्द्रीय मंत्रालयों/संगठनों को अपने संगठन के अंदर और बाहर लोगों/नागरिकों के लिए निम्नलिखित गतिविधियां चलाने का अनुरोध किया है।
i. संगठन के अंदर चलाई जाने वाली गतिविधियों में सभी कर्मचारियों द्वारा ईमानदारी की शपथ लेना, ऐहतियाती सतर्कता गतिविधियों पर पर्चें बांटना, कार्यशाला आयोजित करना और संगठन की नीतियों/प्रक्रियाओं पर कर्मचारियों तथा अन्य हितधारकों को संवेदी बनाने का कार्यक्रम आयोजित करना शामिल हैं। अन्य गतिविधियों में सतर्कता विषयों पर पत्रिकाओं का प्रकाशन, कर्मचारियों तथा उनके परिवारों के लिए भ्रष्टाचार विरोधी विषयों पर वाद-विवाद, क्विज प्रतियोगिताओं का आयोजन किये जा सकते हैं।
ii. लोगों/नागरिकों के लिए प्रमुख स्थानों/कार्यालय स्थानों/फील्ड इकाइयों में बैनर, पोस्टर प्रदर्शन किये जा सकते है और पर्चे बांटे जा सकते हैं। नागरिकों/उपभोक्ताओं के लिए शिकायत समाधान शिविर का आयोजन किया जा सकता है और लोगों को ऑनलाइन रूप से ईमानदारी की शपथ दिलायी जा सकती है।
iii. स्कूल तथा कॉलेजों के विद्यार्थियों के बीच भ्रष्टाचार के दुष्प्रभावों के प्रति जागरूकता पैदा करने पर बल देने, प्रत्येक फील्ड इकाई/सीपीएसई की प्रत्येक शाखा द्वारा स्कूलों और कॉलेजों में विद्यार्थियों तक पहुंचने के प्रयास किये जा सकते है। इस संबंध में व्याख्यान, परिसंवाद, वाद-विवाद, लेखन, आदर्श वाक्य, कार्टून, पोस्टर लगाने तथा नैतिक मूल्यों और सुशासन के व्यवहारों पर पूरे देश में आयोजन किये जा सकते हैं। 2017 में 15,000 से अधिक स्कूलों और 3200 से अधिक कॉलेजों में इस तरह की गतिविधियां आयोजित की गई, जिसमें 14.70 लाख बच्चें शामिल हुये थे।
स्कूलों और कॉलेजों में विद्यार्थियों में नैतिक मूल्यों की भावना विकसित करने के लिए ‘इंटेग्रिटी क्लब’ की स्थापना नई विशेषता है।
ग्राम पंचायतों  में जागरूकता फैलाने के लिए ‘जागरूकता ग्राम सभा’ आयोजित की जाती है ताकि भ्रष्टचार के दुष्प्रभावों के बारे में ग्रामीण नागरिकों को संवेदी बनाया जा सकें। 2017 में सतर्कता जागरूकता सप्ताह के दौरान 67,131 ग्राम सभाओं का आयोजन किया गया।
सतर्कता जागरूकता सप्ताह के दौरान अनेक संगठन सोशल मीडिया मंचों, बड़ी संख्या में एसएमएस, ई-मेल, वॉट्सअप का उपयोग करेंगे।
रक्षा मंत्रालय
ईंधन सेल आधारित एयर इंडिपेंडेंट प्रोपल्शन  प्रणाली के विशिष्ट परीक्षणों में महत्वपूर्ण पड़ाव पार
रक्षा अनुसंधान एवं विकास संगठन  ने दिनांक 8 मार्च 2021 को भूमि आधारित प्रोटोटाइप को सफलतापूर्वक साबित करके एयर इंडिपेंडेंट प्रोपल्शन  प्रणाली के विकास में एक महत्वपूर्ण उपलब्धि हासिल की है। उपयोगकर्ता की आवश्यकताओं के अनुसार संयंत्र को एंड्योरेंस मोड और अधिकतम पावर मोड में संचालित किया गया था। इस प्रणाली को रक्षा अनुसंधान एवं विकास संगठन  की नौसेना सामग्री अनुसंधान प्रयोगशाला  द्वारा विकसित किया गया है।
एयर इंडिपेंडेंट प्रोपल्शन  प्रणाली डीजल इलेक्ट्रिक पनडुब्बी की घातकता को काफी बढ़ा देती है। एआईपी तकनीक समंदर के अंदर पनडुब्बियों को ज्यादा देर तक रहने की इजाजत देता है। एनएमडीएल का ईंधन सेल आधारित है क्योंकि हाइड्रोजन जहाज पर उत्पन्न होता है।
ऐसे समय जब अंतरराष्ट्रीय स्तर पर विभिन्न प्रकार की एयर इंडिपेंडेंट प्रोपल्शन  प्रणाली अपनाई जा रही हैं। हाइड्रोजन का उत्पादन जहाज पर होने के चलते नेवल मैटेरियल्स रिसर्च लेबोरेटरी  की ईंधन सेल-आधारित एआईपी तकनीक अद्वितीय हैं।
इस तकनीक को उद्योग भागीदारों एलएंडटी और थर्मेक्स के सहयोग से सफलतापूर्वक विकसित किया गया है। यह अब पनडुब्बी में फिटमेंट के लिए पूरी तरह तैयार है।
रक्षा मंत्री श्री राजनाथ सिंह ने इस उपलब्धि के लिए रक्षा अनुसंधान एवं विकास संगठन , भारतीय नौसेना और उद्योग को बधाई दी ।
रक्षा अनुसंधान एवं विकास विभाग  के सचिव और रक्षा अनुसंधान एवं विकास संगठन  के अध्यक्ष डॉ. जी सतीश रेड्डी ने इसके सफल विकास में शामिल टीमों के प्रयासों की सराहना की। उन्होंने डीआरडीओ बिरादरी से असाधारण प्रयास करते हुए ऐसी और उन्नत तकनीकी उपलब्धियां हासिल करने का आह्वान किया।
पृथ्वी विज्ञान मंत्रालय
दक्षिण पश्चिम मॉनसून उत्तरी अरब सागर के कुछ और भागों, गुजरात के पूर्वी क्षेत्रों में अधिकांश स्थानों पर, सौराष्ट्र और दक्षिण-पूर्वी राजस्थान के कुछ हिस्सों के साथ-साथ मध्य प्रदेश तथा उत्तर प्रदेश के कुछ और भागों में आगे बढ़ गया है
भारतीय मौसम विज्ञान विभाग  के राष्ट्रीय मौसम पूर्वानुमान केंद्र अनुसार:

समग्र भारत का मौसम पूर्वानुमान बुलेटिन :
- दक्षिण पश्चिम मॉनसून 18 जून को उत्तरी अरब सागर के कुछ और भागों, गुजरात के पूर्वी क्षेत्रों में अधिकांश स्थानों पर, सौराष्ट्र और दक्षिण-पूर्वी राजस्थान के कुछ हिस्सों के साथ-साथ मध्य प्रदेश तथा उत्तर प्रदेश के कुछ और भागों में आगे बढ़ा है।
- मॉनसून की उत्तरी सीमा  आज यानि शुक्रवार को 21.5° उत्तरी अक्षांश/ 60° पूर्वी देशांतर, जूनागढ़, दीसा, गुना, कानपुर, मेरठ, अंबाला और अमृतसर तक पहुंच गई है।
- दक्षिण-पश्चिम मॉनूसन के अगले 24 घंटों में अरब सागर, गुजरात के बाकी हिस्सों, दक्षिणी राजस्थान के कुछ और भागों, पश्चिमी उत्तर प्रदेश और मध्य प्रदेश के शेष हिस्सों में भी दस्तक दे सकता है।
- गंगीय पश्चिम बंगाल और इससे सटे भागों के ऊपर बने चक्रवाती हवाओं के क्षेत्र के प्रभाव से दक्षिण-पश्चिमी बिहार और इससे सटे दक्षिण-पूर्वी उत्तर प्रदेश के ऊपर एक निम्न दबाव का क्षेत्र विकसित हो सकता है।
- पूर्वी उत्तर प्रदेश और इससे सटे भागों के ऊपर हवाओं में पहले से बना चक्रवाती क्षेत्र इसी निम्न दबाव में मिल गया है।
- पश्चिमी राजस्थान से हरियाणा, उत्तर प्रदेश, दक्षिणी बिहार, झारखण्ड और गंगीय पश्चिम बंगाल होते हुए बंगाल की खाड़ी के उत्तर पूर्वी भागों के बीच एक ट्रफ रेखा बन गई है। यह ट्रफ उत्तर प्रदेश पर बने निम्न दबाव के बीच से होकर गुजर रही है।
- दक्षिणी बंग्लादेश और इससे सटे भागों के ऊपर भी एक सर्कुलेशन बना हुआ है। इसकी ऊंचाई समुद्र तल से 3.1 किमी से लेकर 5.8 किमी के बीच है।
- पश्चिमी तटों पर मॉनसून सीजन में बनने वाली ऑफ शोर ट्रफ दक्षिणी गुजरात के तटीय भागों से लेकर उत्तरी केरल तक एक ट्रफ बनी हुई थी, जो अब कम होकर दक्षिणी महाराष्ट्र से केरल के तटीय भागें तक सीमित हो गई है।
- पश्चिमी विक्षोभ 72° पूर्वी देशांतर और 22°उत्तरी अक्षांश पर क्षोभमण्डल के मध्य और ऊपरी हिस्सों पर पश्चिमी हवाओं के रूप में बना हुआ है। इसकी ऊंचाई समुद्र तल से लगभग 5.8 किमी है।
- दक्षिणी पाकिस्तान पर एक चक्रवाती हवाओं का क्षेत्र बना हुआ है। यह समुद्र तल से 5.8 किमी ऊपर तक फैला हुआ है और ऊंचाई के साथ दक्षिण की ओर झुका हुआ है।
- दक्षिणी हरियाणा और इससे सटे भागों के ऊपर बना चक्रवाती सिस्टम समुद्र तल 0.9 किमी की ऊंचाई पर है। यह सिस्टम अब उत्तरी राजस्थान और इसके आसपास के भागों पर पहुंच गया है।
और अधिक जानकारी के लिए लॉग ऑन करें www.imd.gov.in पर या दूरभाष संख्या : +91 11 24631913, 24643965, 24629798 पर संपर्क करें :
स्थान आधारित विशिष्ट मौसम पूर्वानुमान और चेतावनी के लिए मौसम ऐप, कृषि-मौसम सलाह के लिए मेघदूत ऐप, और बिजली गिरने संबंधी चेतावनी जानने के लिए दामिनी ऐप डाउनलोड करें। जिलेवार मौसम पूर्वानुमान और चेतावनी के लिए राज्यों के मौसम कार्यालय/क्षेत्रीय मौसम कार्यालय की वेबसाइट पर लोग ऑन करें।
एमजी /एएम/ डीटी/डीसी
(Visitor Counter : 143
प्रधानमंत्री कार्यालय
शिक्षक दिवस पर प्रधानमंत्री ने शिक्षकों को धन्यवाद दिया
प्रधानमंत्री श्री नरेन्द्र मोदी ने आज शिक्षक दिवस पर उन सभी शिक्षकों की सराहना की है, जो सपनों को प्रेरित करते हैं, भविष्य को आकार देते हैं और जिज्ञासा को जागृत करते हैं।
पीएम ने एक्स पर पोस्ट किया;
“#TeachersDay पर, हम उन सभी शिक्षकों की सराहना करते हैं, जो सपनों को प्रेरित करते हैं, भविष्य को आकार देते हैं और जिज्ञासा को जागृत करते हैं।
कल शिक्षकों के साथ हुई बातचीत के कुछ और मुख्य अंश।”
सड़क परिवहन एवं राजमार्ग मंत्रालय
दिल्ली-देहरादून एक्सप्रेस-वे परियोजना में कामयाबी मिली
दिल्ली-देहरादून एक्सप्रेस-वे परियोजना में कामयाबी हासिल हुई है। केंद्रीय सड़क परिवहन और राजमार्ग मंत्री श्री नितिन गडकरी ने कई ट्वीट्स के माध्यम से सूचित किया कि इसका आखिरी 20 किमी का हिस्सा राजाजी राष्ट्रीय उद्यान के पर्यावरण-संवेदनशील क्षेत्र से होकर गुजरता है, जहां एशिया का सबसे लंबा ऊंचा वन्यजीव गलियारा  निर्मित किया जा रहा है जिसमें 340 मीटर दात काली सुरंग शामिल है। उन्होंने कहा कि स्थायी विकास प्रधानमंत्री श्री नरेंद्र मोदी की सरकार का आदर्श वाक्य है।
मंत्री महोदय ने कहा कि इस सुरंग का उद्देश्य आसपास के वन्यजीवों की रक्षा करना है। एक बार पूरा होने के बाद, ये एक्सप्रेसवे देहरादून-दिल्ली के बीच यात्रा के समय को 6 घंटे से घटाकर 2.30 घंटे और दिल्ली-हरिद्वार के बीच 5 घंटे से घटाकर 2 घंटे कर देगा।
सूक्ष्म, लघु एवं मध्यम उद्यम मंत्रालय
केवीआईसी ने कश्मीर में 2330 मधुमक्खी-बक्सों का वितरण किया
(केवीआईसी के चेयरमेन कुपवाड़ा में मधुमक्खी बक्सों का वितरण करते हुए।
खादी और ग्रामोद्योग आयोग  ने एक दिन में सर्वाधिक मधुमक्खी बक्सों का वितरण करके विश्व रिकॉर्ड बनाया है। केवीआईसी ने कश्मीर के कुपवाड़ा स्थित जंगली सेना क्षेत्र में यह वितरण किया। इससे पहले विश्व मधुमक्खी दिवस के अवसर पर केवीआईसी ने काजीरंगा वन क्षेत्र में मिशींग जनजाति समुदाय के बीच 1000 मधुमक्खी बक्सों का वितरण करके रिकॉर्ड बनाया था। जंगल वन क्षेत्र में 233 लाभार्थियों के बीच 2330 मधुमक्खी बक्सों का वितरण किया गया है।
इस अवसर पर जम्मू कश्मीर के उप-मुख्यमंत्री श्री कविन्दर गुप्ता ने कहा कि केवीआईसी के कार्यक्रमों से घाटी में रोजगार के अवसरों का सृजन होगा।
केवीआईसी के चेयरमेन विनोद कुमार सक्सेना ने कहा कि शहद मिशन का लक्ष्य प्रधानमंत्री श्री नरेन्द्र मोदी के ‘मीठी क्रांति’ के सपने को पूरा करना है। केवीआईसी ने ‘शहद मिशन’ के तहत नवम्बर, 2018 से पहले पूरे देश में 1.3 लाख मधुमक्खी बक्सों के वितरण का लक्ष्य निर्धारित किया है। अब तक 27000 मधुमक्खी बक्से वितरित किए जा चुके हैं। चेयरमेन ने आगे कहा कि केवीआईसी प्रधानमंत्री रोजगार सृजन कार्यक्रम  के लिए नोडल एजेंसी है। इसके अंतर्गत शहद के प्रसंस्करण, पैकेजिंग और लेबल लगाने से जुड़ी इकाइयों को ऋण उपलब्ध कराया जाता है।
भारतीय सेना के सद्भावना कार्यक्रम के तहत कुपवाड़ा में यह कार्यक्रम आयोजित किया गया। इसका उद्देश्य घाटी में शांति और सद्भावना की स्थापना करना है। मेजर जनरल सी.बी. पोनप्पा, जीओसी वज्र डिविजन कुपवाड़ा, ने कहा कि ऐसे विकास कार्यक्रम जम्मू–कश्मीर में शांति व सद्भावना की स्थापना करने में महत्वपूर्ण भूमिका निभा सकते हैं। भारतीय सेना ने लोगों को प्रशिक्षित करने में सहायता प्रदान की है और मधुमक्खी छत्तों के निर्माण के लिए 10 प्रतिशत वित्तीय सहायता उपलब्ध कराई है। इस प्रकार लाभार्थियों को अपनी आजीविका के लिए एक मंच प्राप्त हुआ है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 205.59 करोड़ टीके लगाए जा चुके हैं
बीते चौबीस घंटों में 36,95,835 टीके लगाए गए
भारत में सक्रिय मरीजों की संख्या 1,35,364 है
सक्रिय मामलों की दर 0.31 प्रतिशत है
स्वस्थ होने की वर्तमान दर 98.50 प्रतिशत है
बीते चौबीस घंटों में 21,595 लोग स्वस्थ हुए,अब तक स्वस्थ हुए कुल लोगों की संख्या 4,34,45,624 है
पिछले 24 घंटों में 20,551 नए मामले सामने आए
दैनिक सक्रिय मामलों की दर 5.14 प्रतिशत है
साप्ताहिक सक्रिय मामलों की दर 4.64 प्रतिशत है
अब तक 87.71 करोड़ जांच की जा चुकी हैं,बीते चौबीस घंटों में 4,00,110 जांच की गई
निर्वाचन आयोग
विधान सभा के सदस्यों  द्वारा उत्तर प्रदेश विधान परिषद के लिए उपचुनाव
उत्तर प्रदेश विधान परिषद में विधान सभा के सदस्यों द्वारा भरे जाने के लिए दो आकस्मिक रिक्तियां हैं। रिक्तियों का विवरण इस प्रकार है:
|
|
सदस्य का नाम
|
|
चुनाव की प्रकृति
|
|
रिक्ति का कारण
|
|
कार्यकाल की अवधि
|
|
श्री अहमद हसन
|
|
विधायकों द्वारा
|
|
20 फरवरी, 2022 को निधन
|
|
30 जनवरी, 2027
|
|
श्री ठाकुर जयवीर सिंह
|
|
विधायकों द्वारा
|
|
24 मार्च, 2022 को त्यागपत्र
|
|
05 मई, 2024
2. आयोग ने उत्तर प्रदेश विधान परिषद की उपरोक्त रिक्तियों को भरने के लिए विधान सभा के सदस्यों द्वारा निम्नलिखित सामान्य कार्यक्रम के अनुसार दो अलग-अलग उपचुनाव कराने का निर्णय लिया है: -
|
|
क्रमांक
|
|
कार्यक्रम
|
|
तिथि
|
|
1
|
|
अधिसूचना जारी
|
|
25 जुलाई, 2022 
|
|
2
|
|
नामांकन करने की अंतिम तिथि
|
|
01 अगस्त, 2022 
|
|
3
|
|
नामांकन की जांच
|
|
02 अगस्त, 2022 
|
|
4
|
|
उम्मीदवारी वापस लेने की अंतिम तिथि
|
|
04 अगस्त, 2022 
|
|
5
|
|
मतदान की तिथि
|
|
11 अगस्त, 2022 
|
|
6
|
|
मतदान की अवधि
|
|
09:00 पूर्वाह्न- 04:00 अपराह्न
|
|
7
|
|
मतगणना
|
|
11 अगस्त, 2022  शाम 05:00 बजे
|
|
8
|
|
तारीख जिसके पहले चुनाव संपन्न हो जाएगा
|
|
16 अगस्त, 2022 
3. दिनांक 25 मई, 2022 को जारी प्रेस नोट के पैरा 06 में निहित ईसीआई द्वारा कोविड-19 के लिए दिए गए व्यापक दिशानिर्देश, लिंक https://eci.gov.in/files/file/14188-schedule-for-bye पर उपलब्ध हैं, जिनका सभी व्यक्तियों द्वारा पूरी चुनाव प्रक्रिया के दौरान, जहां लागू हो, पालन किया जाना चाहिए।
4. मुख्य सचिव, उत्तर प्रदेश को राज्य के एक वरिष्ठ अधिकारी की प्रतिनियुक्ति करने का निर्देश दिया जा रहा है, ताकि यह सुनिश्चित किया जा सके कि चुनाव आयोजित करने की व्यवस्था करते समय कोविड-19 रोकथाम उपायों के संबंध में मौजूदा निर्देशों का पालन किया जा रहा है।
सूचना और प्रसारण मंत्रालय
लघु फिल्में फिल्म निर्देशकों की पेशेवर यात्रा का एक महत्वपूर्ण हिस्सा हैं: सेसिल ब्लोंडेल ने आईएफएफआई 52 के मास्टरक्लास में क्यों लघु वीडियो बनाएं विषय पर कहा
गोबेलिंस स्कूल ऑफ इमेज,पेरिस में कला इतिहास की प्रोफेसर सेसिल ब्लोंडेल ने कहा, "गोबेलिंस पिछले 45 वर्षों से अपने छात्रों से पाठ्यक्रम के हिस्से के रूप में लघु फिल्म बनाने के लिए कहता है और ये फिल्में हमारे लिए एक संपत्ति की तरह हैं।" प्रोफेसर ब्लोंडेल आज गोवा में आईएफएफआई 52 के दौरान लघु फिल्म क्यों बनाएं विषय पर वर्चुअल तरीके से एक मास्टरक्लास का आयोजन कर रही थी।
लघु फिल्मों के महत्व को बताते हुए प्रोफसर सेसिल ब्लोंडेल ने बताया कि “अमेरिका में 59 मिनट से कम और यूके में 50 मिनट से कम समय की फिल्मों को लघु फिल्म माना जाता है। बढ़ती मांग के कारण पिछले कुछ वर्षों में लघु फिल्मों के निर्माण में बढ़ोतरी हुई है।”
प्रोफेसर ब्लोंडेल ने कहा, "सच्चाई यह है कि यात्रा करते समय या फिर अपनी सुविधा से लोग अपने फोन पर भी लघु फिल्में देख सकते हैं, यह सुविधा भी लघु फिल्मों के आकर्षण को बढ़ाता है।"
उन्होंने इस बात पर जोर देने के लिए कि फिल्म उद्योग के दिग्गजों द्वारा लघु फिल्म खंड को कितनी गंभीरता से लिया जाता है, बताया कि "पिक्सर ने लघु फिल्म प्रभाग खोला है और इसे एक महत्वपूर्ण व्यवसाय प्रभाग मानता है।"
लघु फिल्मों के आकर्षक होने की वजह पर विचार करते हुए उन्होंने कहा, "लघु फिल्में बनाने में कम लागत आती है जिसका अर्थ है कम जोखिम। इसके अलावा वे आपको स्वायत्तता देती हैं क्योंकि लघु फिल्में अकेले भी बनाई जा सकती हैं।"
प्रोफेसर ब्लोंडेल ने चुटकी लेते हुए कहा कि इसके अलावा लघु वीडियो के मामले में आप आसानी से स्टूडियो को अपना काम दिखा सकते हैं और इसमें किसी तरह की बाधा से बच सकते हैं।
उन्होंने कहा कि फिल्म निर्माण की कला में महारत हासिल करने के लिए लघु वीडियो एक बेहतरीन साधन हैं। इसे समझाते हुए उन्होंने कहा, "यह सीखने का एक त्वरित तरीका है। हम उन क्षेत्रों के बारे में जान सकते हैं जिन्हें कम तनावपूर्ण वातावरण में सुधार की आवश्यकता है और जो कौशल हम सीखते हैं उसे अन्य प्रारूपों में भी बदला जा सकता है।
सेसिल ब्लोंडेल ने एक अध्ययन का हवाला दिया जिसके अनुसार 100 फिल्म निर्देशकों में से एक तिहाई निर्देशकों ने अपने साक्षात्कार में अपनी पेशेवर यात्रा के एक महत्वपूर्ण हिस्से के रूप में लघु फिल्मों का उल्लेख किया।
प्रोफेसर ब्लोंडेल ने कहा कि लघु वीडियो आसानी से फोन और इंटरनेट की मदद से पूरी दुनिया में दिखाए जा सकते हैं और वे आय का स्रोत भी हो सकते हैं।
सुश्री सेसिल ब्लोंडेल ने फ्रांस में क्लेरमोंट फेरैंड लघु फिल्म महोत्सव के महत्व पर प्रकाश डालते हुए निष्कर्ष निकाला। उन्होंने कहा कि यह कान्स के बाद दुनिया का दूसरा सबसे प्रतिष्ठित फिल्म समारोह है और यह दुनिया में लघु फिल्मों के लिए सबसे महत्वपूर्ण फिल्म समारोह है जहां दुनिया की 7000 से अधिक लघु फिल्में दिखाई जाती हैं।
प्रोफेसर सेसिल ब्लोंडेल ने कला इतिहास के क्षेत्र में पढ़ाई की और इसी क्षेत्र में काम किया है। 1989 से 1995 तक वह सांस्कृतिक इतिहास में सहायक शोधकर्ता और व्याख्याता थीं। उन्होंने ला सोरबोन और साइंस पो, पेरिस में पढ़ाया। वह 2012 से गोबेलिन्स में अंतर्राष्ट्रीय संबंध विभाग की प्रमुख रही हैं,जहाँ वह अंतर्राष्ट्रीय कार्यक्रमों समर स्कूल और कैरेक्टर एनिमेशन में मास्टर ऑफ आर्ट्स की प्रभारी हैं।सोशल मीडिया पर हमें फॉलो करें : @PIBMumbai /PIBMumbai /pibmumbai pibmumbai[at]gmail[dot]com
एमजी/एएम/एके
(Visitor Counter : 233
महिला एवं बाल विकास मंत्रालय
राष्ट्रीय महिला आयोग  ने गुजरात विश्वविद्यालय में पश्चिमी क्षेत्रीय परामर्श बैठक का आयोजन किया
महिला विकास प्रकोष्ठ और आंतरिक शिकायत समिति, गुजरात विश्वविद्यालय के सहयोग से राष्ट्रीय महिला आयोग  ने विभिन्न हितधारकों जिसमें गुजरात, महाराष्ट्र, मध्य प्रदेश, गोवा राज्यों और केंद्रशासित प्रदेश - दादरा नगर हवेली  तथा दमन और दीव के राज्य महिला आयोगों तथा महिला एवं बाल विकास विभाग के प्रतिनिधि एवं स्वाधार गृह, उज्ज्वला और वन स्टॉप सेंटर्स का प्रतिनिधित्व करने वाले गैर सरकारी संगठन शामिल हैं, के साथ एक दिवसीय पश्चिमी क्षेत्रीय परामर्श बैठक का आयोजन कियाI इस परामर्श बैठक में इन संगठनों के समक्ष आने वाली विभिन्न समस्याओं और उनके कारणों त्तथा महिला कल्याण, आश्रय, सशक्तिकरण तथा अधिकारों की सुरक्षा जैसे विषयों पर विचार-विमर्श किया गया।
राष्ट्रीय महिला आयोग  की अध्यक्षा सुश्री रेखा शर्मा ने इस परामर्श बैठक में मुख्य अतिथि के रूप में भाग लिया। गुजरात विश्वविद्यालय के कुलपति प्रो.  हिमांशु पंड्या, कुलपति, और इसी विश्वविद्यालय की आंतरिक शिकायत समिति  की अध्यक्ष प्रो.  भारती पाठक एवं गुज्ररात विश्विद्यालय महिला विकास समिति  एवं आंतरिक शिकायत समिति  की सदस्य सचिव, प्रो.  ज्योति पारीक तथा राष्ट्रीय महिला आयोग के विशेष प्रतिवेदक डॉ. शाह आलम भी इस अवसर पर उपस्थित रहे।
राष्ट्रीय महिला आयोग  की अध्यक्ष सुश्री रेखा शर्मा ने इस बात पर प्रकाश डाला कि समाज को बदलते समाज के साथ तालमेल बिठाना चाहिए। उन्होंने इस तथ्य पर भी जोर दिया कि महिलाओं को अपने मार्ग में आने वाली हर बाधा और वर्जना को तोड़ना चाहिए तथा ऐसे उन सभी नए कौशलों को अपनाना चाहिए, जो अब तक पुरुष प्रधान रहे हैं। गुजरात विश्वविद्यालय के कुलपति प्रो.  हिमांशु पंड्या ने सभी क्षेत्रों में महिलाओं को सशक्त बनाने के लिए आयोग की अध्यक्ष महोदया के विचारों का समर्थन किया और स्वस्थ समाज के निर्माण की दिशा में लोगों की मानसिकता में सकारात्मक बदलाव लाने के लिए अपनी बात रखीI आयोग के कामकाज पर एक प्रस्तुति साझा की गई जिसके बाद विचारों के परस्पर आदान-प्रदान के लिए भी एक सत्र का आयोजन किया गया जिसमें महिलाओं के लिए विभिन्न संस्थानों के हितधारकों ने अपने – अपने विचारों, मुद्दों और चुनौतियों को साझा किया। साथ ही यह भी कहा गया कि विभिन्न सरकारी योजनाओं के प्रभावी कार्यान्वयन के लिए सभी हितधारकों एवं राज्य सरकारों के बीच स्वस्थ और निर्बाध सहयोग की आवश्यकता है।
निर्वाचन आयोग
पुनर्गठन के बाद पहली बार आम चुनाव, प्रथम चरण में तेलंगाना में 17 संसदीय निर्वाचन क्षेत्रों में मतदान
कुल 2,95,30,838 मतदाताओं में से 5,99,933 मतदाताओं की उम्र 18-19 साल है
मतदान के लिए राज्य में 34,603 मतदान केंद्र स्थापित किए गए हैं
पुनर्गठन के पश्चात तेलंगाना राज्य में प्रथम आम चुनाव के तहत मतदान 11 अप्रैल, 2019 को होगा। इस नवगठित राज्य के 31 जिलों के सभी 17 निर्वाचन क्षेत्रों में मतदान आम चुनाव – 2019 के प्रथम चरण में ही हो जाएगा। इन 17 निर्वाचन क्षेत्रों में से 3 क्षेत्र अनुसूचित जातियों  और 2 क्षेत्र अनुसूचित जनजातियों  के लिए आरक्षित हैं। इस राज्य में कुल मिलाकर 34,603 मतदान केंद्र स्थापित किए गए हैं।
राष्ट्रीय चुनाव नियोजक  से प्राप्त आंकड़ों के अनुसार तेलंगाना में कुल मिलाकर 2,95,30,838 मतदाता हैं जिनमें से 1,48,42,582 पुरुष मतदाता, 1,46,74,217 महिला मतदाता और 2,089 अन्य  मतदाता हैं। इसके अलावा, कुल मतदाताओं में 10,823 सैन्य मतदाता और विदेश स्थित 1,127 भारतीय मतदाता हैं।
एक रोचक जानकारी यह है कि इस राज्य में 5,99,933 ऐसे मतदाता हैं जो 18-19 वर्ष के आयु समूह में आते हैं। यह संख्या इसके जुड़वां राज्य आंध्र प्रदेश की तुलना में काफी अधिक है क्योंकि आंध्र प्रदेश में इसी श्रेणी में कुल मिलाकर 5,39,804 मतदाता हैं।
यदि हम तेलंगाना के 2,95,30,838 मतदाताओं और आंध्र प्रदेश के 3,66,61,315 मतदाताओं को आपस में मिला देते हैं तो अविभाजित आंध्र प्रदेश में पिछले आम चुनाव – 2014 से लेकर अब तक मतदाताओं की कुल संख्या 1.94 प्रतिशत  बढ़ गई है। उल्लेखनीय है कि पिछले आम चुनाव – 2014 में अविभाजित आंध्र प्रदेश में मतदान प्रतिशत सर्वाधिक 74.64 प्रतिशत आंका गया था।
पिछले आम चुनाव में राज्य में मतदाताओं की संख्या और मतदान प्रतिशत का विवरण नीचे दिया गया है :
|
|
आम चुनाव वर्ष
|
|
तेलंगाना में मतदाताओं की संख्या
|
|
मतदान प्रतिशत
|
|
पुरुष
|
|
महिला
|
|
कुल
|
|
2019
|
|
14842582
|
|
14674217
|
|
29530838|
|
-
|
|
अविभाजित आंध्र प्रदेश में मतदाताओं की संख्या
|
|
2014
|
|
32676266
|
|
32252318
|
|
64934138|
|
74.64
|
|
2009
|
|
28684841
|
|
29207418
|
|
57892259
|
|
72.70
|
|
2004
|
|
25355118
|
|
25791224
|
|
51146342
|
|
69.95
|
|
1999
|
|
24771335
|
|
24883054
|
|
49654389
|
|
69.14
|
|
1998
|
|
24532867
|
|
24600268
|
|
49133135
|
|
66.00
|
|
1996
|
|
24735268
|
|
24766006
|
|
49501274
|
|
63.02
|
|
1991
|
|
21387877
|
|
21230096
|
|
42617973
|
|
61.42
|
|
1989
|
|
21273312
|
|
21201867
|
|
42475179
|
|
70.43
|
|
1984
|
|
16631513
|
|
16914974
|
|
33546487
|
|
68.97
|
|
1980
|
|
15081626
|
|
15415977
|
|
30497603
|
|
56.93
|
|
1977
|
|
13757025
|
|
13810593
|
|
27567618
|
|
62.47
|
|
1971
|
|
11389302
|
|
11308603
|
|
22697905
|
|
59.13
|
|
1967
|
|
-
|
|
-
|
|
21091212
|
|
66.97
|
|
1962
|
|
9585927
|
|
9151929
|
|
18737856
|
|
64.72
|
|
1957
|
|
|
|
|
|
17668716
|
|
|
|
1951
|
|
|
|
|
|
|
|
स्रोत – ईसीआई की वेबसाइट5554 अन्य  मतदाता शामिल हैं।2089 अन्य  मतदाता, विदेश स्थित 1127 मतदाता और 10823 सैन्य मतदाता शामिल हैं ।
स्वास्थ्य एवं परिवार कल्याण मंत्रालय
केंद्रीय स्वास्थ्य मंत्री डॉ. मनसुख मंडाविया ने भारत स्वस्थ महोत्सव को संबोधित किया
स्वतंत्रता के बाद से अभी तक भारत में हेल्थकेयर चेंजमेकर्स को सम्मानित करने के लिए 'पद्म डॉक्टर्स कॉन्ग्रिगेशन' का आयोजन किया गया
“विजेता को पुरस्कार मिलता है, लेकिन देश के लिए जीने वालों को सम्मान हासिल होता है”
हम सभी के सम्मिलित प्रयासों के साथ, आज हम सभी भारत को दुनिया में सबसे आगे ले जा सकते हैं और इस सदी में वैश्विक स्वास्थ्य का एक प्रतीक बना सकते हैं : डॉ. मनसुख मंडाविया
माननीय प्रधानमंत्री श्री नरेन्द्र मोदी के सशक्त मार्गदर्शन में पद्म पुरस्कार विजेताओं के चयन की प्रक्रिया में व्यापक बदलाव हुआ है और अब आम लोगों को सम्मान हासिल हो रहा है : डॉ. भारती प्रवीण पवार
केंद्रीय स्वास्थ्य मंत्री डॉ. मनसुख मंडाविया ने आज भारत स्वस्थ महोत्सव को संबोधित करते हुए कहा, “पुरस्कार विजेता को मिलता है, सम्मान उनको मिलता है जो देश के लिए जीते हैं।” इस अवसर पर केंद्रीय स्वास्थ्य राज्य मंत्री डॉ. भारती प्रवीण पवार भी उपस्थित रहीं। यह कार्यक्रम स्वतंत्रता के बाद से अभी तक भारत में 'पद्म पुरस्कार' विजेता डॉक्टरों द्वारा स्वास्थ्य सेवा क्षेत्र में हासिल उपलब्धियों और उनके योगदान का जश्न मनाने के लिए आयोजित किया गया था। इस अवसर पर स्वास्थ्य सचिव श्री राजेश भूषण, राष्ट्रीय स्वास्थ्य प्राधिकरण, भारतीय स्वास्थ्य एवं परिवार कल्याण मंत्रालय में सीईओ डॉ. आर एस शर्मा भी उपस्थित रहे।
'पद्म डॉक्टर्स कॉन्ग्रिगेशन' यानी पद्म डॉक्टरों के समूह को स्वतंत्रता के बाद भारत में स्वास्थ्य सेवा परिदृश्य में उनके अनुकरणीय योगदान के लिए हेल्थकेयर चेंज मेकर पद्म डॉक्टरों की पहचान करने, जश्न मनाने और सम्मानित करने के लिए तैयार किया गया है।
अग्रिम पंक्ति के कर्मचारियों, डॉक्टरों और स्वास्थ्य क्षेत्र के पेशेवरों की सराहना करते हुए, डॉ. मनसुख मंडाविया ने कहा, “कोविड-19 के मुश्किल दौर में स्वास्थ्य पेशेवरों की भूमिका खासी अहम रही है। इस चुनौतीपूर्ण दौर में डॉक्टरों और स्वास्थ्य पेशेवरों की कड़ी मेहनत और प्रतिबद्धता मानव समुदाय के इतिहास में ऐतिहासिक है। वे असली नायक हैं, जिन्होंने कोविड-19 के दौर में मरीजों की सेवा और रक्षा के लिए अपने स्वास्थ्य और जिंदगियों को जोखिम में डाल दिया। राष्ट्र उनका हमेशा ऋणी रहेगा। सभी स्वास्थ्य पेशेवरों का अंशदान अनमोल है।”
पुरस्कार के महत्व पर जोर देते हुए, केंद्रीय स्वास्थ्य मंत्री ने कहा, “इस पुरस्कार को प्राप्त करने वाले सभी लोगों ने संकल्पता से लेकर दक्षता हासिल करने तक लगातार प्रयास किए हैं। प्रधानमंत्री श्री नरेन्द्र मोदी जी भारत की शोध क्षमताओं को समझा और भारत ने कोविड टीकों का उत्पादन शुरू कर दिया।” अपनी जड़ों पर गर्व करने के लिए श्री नरेंद्र मोदी जी के पंच मंत्र के महत्व पर जोर देते हुए, उन्होंने कहा कि देश में श्रम शक्ति और प्रतिभा की कभी कमी नहीं रही। उन्होंने कहा, “हम सभी के सामूहिक प्रयासों के साथ, हम मिलकर भारत को दुनिया में सबसे आगे ले जा सकते हैं और इस सदी में वैश्विक स्वास्थ्य का एक प्रतीक बना सकते हैं।”
सरकार के प्रयासों को रेखांकित करते हुए, डॉ. भारती प्रवीण पवार ने कहा, “प्रधानमंत्री श्री नरेन्द्र मोदी के सशक्त मार्गदर्शन में, पद्म पुरस्कार विजेताओं के चयन की प्रक्रिया खासी बदल गई है और अब आम लोगों को सम्मान मिल रहा है। अब नामांकन प्रक्रिया में नामांकित व्यक्ति के नाम पर नहीं, बल्कि उसके काम पर जोर दिया जा रहा है।” उन्होंने सभी से आने वाली पीढ़ियों को प्रेरित करने और भारत को स्वास्थ्य सेवा में अग्रणी बनाने में योगदान करने के लिए अपनी क्षमता और सामर्थ्य बढ़ाने रहने का अनुरोध किया।